Més de 360 personas ja han participat en alguna de les activitats del programa Incorpora?t
27 setembre 2023

## Més de 360 personas ja han participat en alguna de les activitats del programa Incorpora?t27 setembre 2023Última actualització: 27 setembre 2023

![](../gestion/img/9d089a04743a7d5f1d222e605dd824098e02b3a5a6ab49b4c9f87ebd54f7297c.jpeg)  
  

La regidora de Benestar Social de Gandia, **Inma Rodríguez**, ha mostrat satisfacció per l'acollida i els resultats que està tenint el programa **Incorpora't**. Un programa d'itineraris integrats d'inclusió laboral adreçat a persones en situació o risc d'exclusió social, finançat al 100% per la Conselleria d'Igualtat i Polítiques Inclusives que compta a més amb el cofinançament dels fons de la Unió Europea Plus, inclosos dins del contracte -programa 2021-2024.  
Des que ha començat a funcionar, més de 360 persones han fet alguna de les activitats del programa.

Dins de la programació, durant el mes de setembre s'ha realitzat a l'URBALAB un taller destinat a explicar els perfils més demandats a la comarca de la Safor que va tenir una acollida excel·lent, ja que va aportar als interessats informació important a tenir en compte a l'hora de facilitar el fet d'aconseguir una feina.  
"_Podem fer una valoració molt positiva de l'acollida que està tenint el programa i continuarem treballant en aquesta i altres línies que ens permeten donar a totes aquelles persones que ho necessiten les eines que posteriorment els permetran accedir al món laboral_" va finalitzar la regidora.

[Twittear](https://twitter.com/share)